open-index/open-wikipedia-markdown huggingface dataset:
Kristupas Bialozoras

**Kristupas Bialozoras** (1588 arba 1589–1644 gegužės 8 d.) – LDK valstybinis veikėjas.

## Biografija

Upytės pakamario Stanislovo Bialozoro ir Dorotės Vainaitės, Lietuvos didžiojo iždininko Lauryno Vainos dukters sūnus.

Upytės pakamario Gabrieliaus ir Lietuvos didžiojo referento Jono Karolio brolis.

Upytės žemės maršalka nuo 1628 m., Obelių seniūnas; pasiuntinys į 1629, 1632, 1633, 1638, 1643 metų seimus, LDK tribunolo maršalka 1628 ir 1640 metais.

## Šeima
Vedė Jadvygą Giedraitytę, Mstislavlio vaivados Martyno Marcelio Giedraičio dukterį. Jo sūnus buvo Vilniaus vyskupas Jurgis Bialozoras.

## Literatūra
* Пазднякоў В. Белазоры // Вялікае княства Літоўскае: Энцыклапедыя. У 3 т. Т.1: Абаленскі – Кадэнцыя / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2005. – 688 с.: іл. С. 299. ISBN 985-11-0315-2 ISBN 985-11-0314-4 (т. 1)
Metrojet skrydis 9268

**Metrojet skrydis 9268** (IATA – **7K9268**, ICAO – **KGL9268**) – tarptautinis užsakomasis 2015 m. spalio 31 d. skrydis iš Šarm el Šeicho kurorto į Sankt Peterburgą. Reisą aptarnavo Rusijos bendrovės Metrojet 18 metų Airbus A321-231 lėktuvas. Šiuo lėktuvu skrido 7 įgulos nariai ir 217 keleivių. Tarp jų buvo 219 rusų, 4 ukrainiečiai ir vienas baltarusis. Apie 20 minučių po pakilimo lėktuvas sudužo Sinajaus pusiasalyje, 70 km į pietus nuo Arišo.

Tai buvo pati didžiausia aviakatastrofa Rusijos istorijoje ir Egipto teritorijoje.  Taip pat tai didžiausia katastrofa, į kurią yra patekęs Airbus A321 šeimos lėktuvas.

Iš karto po katastrofos atsakomybę prisiėmė Irako ir Levanto islamo valstybė. 2015 m. lapkričio 8 d. tarptautiniai tyrėjai paskelbė esantys 90 % tikri, kad lėktuvas buvo susprogdintas bagaže esančios bombos.

Lapkričio 9 d. visos JK aviakompanijos atšaukė visus skrydžius į Šarm el Šeichą iki lapkričio 25 d.

## Šaltiniai
Antanas Suchodolskis

**Antanas Suchodolskis** (m. 1799) – LDK valstybinis veikėjas, Smolensko kaštelionas (1790–1793) ir Merkinės kaštelionas (1793–1794), Gardino vaivada (1794–1795).

## Biografija
Lietuvos bajorų Suchodolskių giminės atstovas, herbo „Slepowron“ savininkas. Suchodolskių giminė nuo seno gyveno Valkavisko paviete. Valkavisko raikytojo Kazimiero Suchodolskio ir Antoninos Pukštos sūnus.
## Šeima
Buvo vedęs Terezę Bychovec, nuo santuokos su kuria turėjo du sūnus ir dukterį Prancišką.

## Literatūra
* Andrzej Haratym. Suchodolski Antoni // Polski Słownik Biograficzny. Tom XLV/2 W-wa-Krakow 2008, с. 267–272

## Nuorodos

* Генеалогия Суходольских

|-
Saulė Gailiūnaitė

**Saulė Gailiūnaitė** (g. 2000 m. vasario 22 d. Kaune) – Lietuvos šachmatininkė, ES jaunių (M13) bronzininkė (2013 m.), Lietuvos jaunių (merginų iki 16 m.) čempionė (2016 m.), Lietuvos jaunių (merginų iki 18 m.) šachmatų čempionė (2018 m.), Europos moterų mėgėjų šachmatų čempionė (2015 m.).

## Biografija
Kauno „Jaunalietuvių sporto organizacijos“ mokyklos auklėtinė. Treneris Kęstutis Kaunas. Kauno klubo “Margiris” narė. Dabartinis treneris – Laimutis Šolys.

## Pasiekimai
* 2018 m. Lietuvos jaunių šachmatų čempionatas: 1 vieta (merginų iki 18 metų amžiaus grupėje)
* 2017 m. Lietuvos moterų šachmatų čempionatas: 3 vieta
* 2016 m. Lietuvos jaunių šachmatų čempionatas (Vilnius): 1 vieta (5 tšk. iš 6) merginų iki 16 metų amžiaus grupėje
* 2015 m. Europos jaunių čempionatas (Porečas, Kroatija): 25 vieta iš 52 (4,5 tšk. iš 9) merginų iki 16 metų amžiaus grupėje
* 2015 m. Europos moterų mėgėjų šachmatų čempionatas (Kaunas): 1 vieta
* 2015 m. Lietuvos jaunių šachmatų čempionatas (Panevėžys): 1 vieta (5 tšk. iš 7) merginų iki 16 metų amžiaus grupėje
* 2014 m. Europos jaunių šachmatų čempionatas (Batumis, Gruzija): 48 vieta (4 tšk. tarp 77 dalyvių)
* 2014 m. Lietuvos jaunių šachmatų čempionatas (Panevėžys): 1 vieta (6,5 tšk. iš 8) merginų iki 14 metų amžiaus grupėje
* 2013 m. Europos Sąjungos jaunių šachmatų čempionatas (Murekas, Austrija): 3 vieta (5 tšk. tarp 6) mergaičių amžiaus grupėje iki 12 metų
* 2012 m. Europos jaunių šachmatų čempionatas (Praha): 44 vieta (4,5 tšk. tarp 100 dalyvių)
* 2012 m. Lietuvos jaunučių šachmatų čempionatas (Taujėnai): 2 vieta (5,5 tšk. iš 8) mergaičių iki 12 metų amžiaus grupėje
* 2010 m. Pasaulio jaunių šachmatų čempionatas (Porto Karras, Graikija): 53 vieta (5,5 tšk. tarp 105 dalyvių)
* 2010 m. Lietuvos jaunučių šachmatų čempionatas (Druskininkai): 1 vieta (7,5 tšk. iš 9) mergaičių iki 10 metų amžiaus grupėje

## Šaltiniai


## Nuorodos
* Reitingai: Saulė Gailiūnaitė (FIDE inf.)
Karolina Misiuk

**Karolina Misiuk** (g. 2001 m.) – Lietuvos šachmatininkė,  ES vaikų (M8) bronzininkė (2009 m.), Lietuvos jaunučių (M12) čempionė (2012 m.).

## Biografija
Šachmatais žaidžia nuo penkerių metų, dar groja gitara ir mokosi užsienio kalbų. VSŠŠM mokyklos auklėtinė. Treneris Rišardas Fichmanas. 2010 metais  dalyvavo LNK TV projekte "2 minutės šlovės". Atsisėdusi prie pianino  skarele užrištomis akimis,  grojo nematydama klavišų ir su „Auksinės blykstės“ vedėju sužaidė šachmatų partiją, kurią laimėjo. Be to, TV studijoje dar sudainavo savo pačios kurtą dainą anglų kalba, pritardama sau gitara. Karolina praėjo laidos pusfinalį ir pateko į projekto finalą.

Gyvena Riešėje.

## Pasiekimai
* 2012 m. Pasaulio jaunių šachmatų čempionatas (Mariboras): 82 vieta (5 tšk. tarp 126 dalyvių)
* 2011 m. Europos Sąjungos jaunių šachmatų čempionatas (Murekas):  11 vieta (3,5 tšk. tarp 15) Mergaičių amžiaus grupėje
* 2009 m. Europos Sąjungos jaunių šachmatų čempionatas (Murekas):  3 vieta (5 tšk. tarp 11) Mergaičių amžiaus grupėje iki 8 metų
* 2012 m. Europos jaunių šachmatų čempionatas (Praha): 71 vieta (4 tšk. tarp 100 dalyvių)
* 2013 m. Europos jaunių šachmatų čempionatas (Budva): 41 vieta (4,5 tšk. tarp 91 dalyvių)
* 2014 m. Europos jaunių šachmatų čempionatas (Batumis, Gruzija): 36 vieta (4,5 tšk. tarp 77 dalyvių)

## Šaltiniai


## Nuorodos
*Reitingai: K. Misiuk (FIDE inf.)
Misiuk

**Misiuk** () − slaviška vyriškos ir moteriškos giminės pavardė.

Pavardę turi šie garsesni asmenys:
*Karolina Misiuk (g. 2001 m.) – Lietuvos šachmatininkė
*Nikolaj Misiuk (g. 1987 m.) – Lietuvos futbolininkas, puolėjas
*Andrzej Misiuk (g. 1940 m.)  – Lenkijos šachmatininkas
*Ernestas Misiuk		(g. 2004 m.)  – Lietuvos šachmatininkas	
*Ivona Misiuk	(g. 1995 m.)  – Lietuvos šachmatininkė		
*Emilija Misiuk	(g. 2004 m.) – Lietuvos šachmatininkė		
*Patrik Misiuk		(g. 1999 m.)  – Lietuvos šachmatininkas		
*Monika Misiuk	(g. 2007 m.)  – Lietuvos šachmatininkė		
*Martynas Misiuk		(g. 2010 m.)  – Lietuvos šachmatininkas
BRC Autocentras

**BRC Autocentras** – prekybos naudotais automobiliais bendrovė. Vykdo naudotų automobilių prekybos, įmonė taip pat siūlo ir BRC lizingo, serviso, nuomos paslaugas..

## Istorija
1996 m. Taline įkurta **BRC grupė**, Įkūrė tuometinis „Hansa“ bankas kaip antrinę turto realizavimo įmonę. Įmonė tuo metu priklausė „Hansa Capital“ įmonių grupei (dabartiniam „Swedbank“) ir buvo atsakinga už banko turto realizavimą. Bendrovė turėjo keturis pagrindinius departamentus: naudotų automobilių ir sunkvežimių realizavimo skyrių, kilnojamo turto realizavimo skyrių, nekilnojamo turto realizavimo skyrių ir inkaso (skolų išieškojimo) skyrių.

1998 m. pradėjo veikti Lietuvoje. Dabar grupės įmonės įsikūrusios visose Baltijos šalyse.

2003 m. bankas nusprendė atsisakyti su ne finansinėmis operacijomis susijusių įmonių veiklos, todėl įmonę pardavė. Ją nusipirko UAB „SilberAuto“ ir investicinis bankas „United Partners“.

2011 m. įmonės savininkai pasikeitė: 50% akcijų įsigijo „United Partners“ bankas, likusius 50% – „AS Skinest Grupp“.

## Paslaugos
Skelbimų bazėje internete naudotus automobilius galima rinktis iš >100 mln. transporto priemonių, taip pat suteikiama galimybė išsirinkti automobilį atvykus į **BRC autocentrą**.

Parduodamos transporto priemonės: lengvieji automobiliai, mikroautobusai, kemperiai, motociklai, vilkikai, sunkvežimiai, priekabos, autobusai, statybinis transportas, autokrautuvai, žemės ūkio technika ir su transportu susijusios prekės.

Įmonė bendradarbiauja su didžiausiais Baltijos šalių bankais („Swedbank“, SEB, DnB, „Danske“, „Nordea“, „Unicredit“, „Šiaulių banku“, „Citadele“) ir siūlo galimybę automobilį pirkti išsimokėtinai. Taip pat teikia serviso ir automobilių nuomos paslaugas.

Įmonė automobilius ne tik parduoda, bet ir perka.

## Kiti įmonės klientai ar projektai
2015 m. prie BRC grupės prisijungė UAB „Sunkioji technika“ (kitaip HML). Ši bendrovė tapo oficialiu „Hyundai Heavy Industries Europe“ statybinės technikos atstovu Lietuvoje, siūlančiu platų pasirinkimą profesionalios „Hyundai“ technikos, jos priežiūros, serviso, garantijos, atsarginių dalių, finansavimo, technikos nuomos ir draudimo paslaugas.

## Statistika

Nuo veiklos pradžios **BRC autocentras** pardavė daugiau nei 60 tūkst. automobilių, o brangiausiai parduotas automobilis yra „Porsche Cayenne“, už kurį buvo sumokėta 183 909 €.

Bendrovės apyvarta 2014 m. siekė daugiau nei 10 mln. €.

2015 m. BRC įmonių grupėje dirbo 64 žmonės, vien Lietuvoje – 35.

## Šaltiniai

## Nuorodos
* Virtualus 3D turas po įmonės teritoriją
Vyresnysis tarptautinis meistras

**Vyresnysis tarptautinis meistras** (sutr. **VTM**; , *SIM*)  – korespondencinių šachmatų srities sporto vardas (titulas), kurį už pasiekimus šachmatininkams suteikia Tarptautinė korespondencinių šachmatų federacija (ICCF). Vyresniojo tarptautinio meistro vardas yra viena pakopa aukštesnis už tarptautinio meistro (ICM) ir viena pakopa žemesnis už tarptautinio didmeistrio (ICCGM). Būtina pasiekti 2500 taškų  reitingą. Titulas (SIM) suteikiamas, jei įvykdytos 2 ar daugiau SIM normos – iš ne mažiau kaip 24 partijų.

## Lietuvos korespondencinių šachmatų vyresnieji tarptautiniai meistrai
Lietuvos šachmatininkai, kuriems buvo suteiktas vyresniojo tarptautinio meistro vardas (chronologine tvarka pagal vardo įgijimo metus):

* 1999 m. Alfonsas Kupšys	
* 1999 m. Anicetas Uogelė
* 2001 m. Vytautas Andriulaitis	
* 2001 m. Virginijus Dambrauskas
* 2001 m. Vladas Gefenas
* 2002 m. Viktoras Milvydas
* 2002 m. Vitalijus Novikovas
* 2002 m. Marijonas Ročius
* 2002 m. Pavelas Rubinas
* 2005 m. Gintautas Petraitis
* 2007 m. Virginijus Grabliauskas
* 2007 m. Darius Zagorskis
* 2018 m. Dmitrijus Chocenka
* 2019 m. Dainius Minelga
* 2020 m. Alfredas Samerdokas

## Šaltiniai
Jean-Baptiste Carpeaux

**Žanas Batistas Karpo** (, 1827–1875 m.) – XIX a. Prancūzijos skulptorius Antrosios imperijos metu.

## Biografija

Žanas Batistas Karpo gimė 1827 m. gegužės 11 d. Valansjene akmens apdirbėjų šeimoje. 1838 m. su šeima persikėlė į Paryžių, mokėsi taikomosios dailės ir amatų mokykloje *Petite École*. 1844 m. įstojo Paryžiaus Aukštąją dailės mokyklą, kur mokėsi pas keletą mokytojų, iš kurių svarbiausiu buvo François Rude. 1854 m. Karpo laimėjo mokyklos „Romos prizą“, suteikusį galimybę jam išvykti studijuoti į Italiją. Dėl ligos Karpo šią kelionę turėjo atidėti iki 1856 m. Italijoje skulptorius buvo paveiktas Mikelandželo ir kitų renesanso skulptorių. Romoje Karpo nuolat kėlė nepasitenkinimą savo charakteriu Prancūzijos akademijos padalinyje Villa Medici, tačiau jo talentas pradėjo laimėti simpatijų. 1857 m. pradėtos skulptūros „Neapolietis berniukas žvejas“ ir „Ugolinas ir jo sūnūs“. Abi jos pademonstruotos 1863 m. Paryžiaus Salone kartu su imperatoriaus Napoleono III pusseserės, princesės Matildos biustu. Karpo už šiuos kūrinius buvo apdovanotas pirmos klasės medaliu.

1864 m. Karpo buvo pasamdytas Napoleono III sūnaus auklėtoju. Jam buvo patikėti prestižiniai užsakymai Luvro Floros paviljono (skulptūros „Prancūzijos imperijos šviesa pasauliui“ ir „Floros triumfas“, 1863–1866) ir Paryžiaus operos fasado dekoravimui (skulptūra „Šokis“, 1865–1869). Karpo gimtasis Valansjeno miestas užsakė skulptūros darbų, tarp jų Valansjeno praeities dailininko Antoine Watteau (1684–1721) monumentą. Per imperijos žlugimą ir per Prancūzijos-Prūsijos karą 1870-71 m. Karpo turėjo didelių finansinių nuostolių, nes buvo užsiėmęs dideliu Observatorijos fontano projektu Liuksemburgo sode. Taip pat skulptorius kentėjo nuo vėžinio susirgimo. Paskutinius du gyvenimo metus skulptorius praleido nusišalinęs nuo šeimos kelionėse arba klinikose. Žanas Batistas Karpo mirė 1875 m. spalio 12 d. Kurbevua, palaidotas gimtajame Valansjene. Du mėnesiai prieš mirtį apdovanotas valstybiniu Garbės Legiono ordinu. Jis laikomas reikšmingiausiu savo kartos Prancūzijos skulptoriumi Antrosios imperijos laikais. Karpo dirbo tiek su marmuru, tiek su bronza. Jo kūrinių dažnai yra po keletą kopijų. Didelė kolekcija sukaupta Valansjeno vaizduojamųjų menų muziejuje ir Orsė muziejuje Paryžiuje. Karpo yra palikęs tapybos darbų.

## Darbų galerija

Vaizdas:Carpeaux Valenciennes 080810 49 Pecheur.jpg| „Neapolietis berniukas žvejas“
Vaizdas:Jean-Baptiste Carpeaux-Ugolino and his Sons-Metropolitan Museum of Art.jpg| „Ugolinas ir jo sūnūs“
Vaizdas:Carpeaux Valenciennes 080810 40 Le Printemps.jpg| „Flora“
Vaizdas:Triomphe de Flore Pavillon de Flore Louvre.jpg| „Floros triumfas“, Luvras
Vaizdas:The Dance by Jean-Baptiste Carpeaux, Opéra Garnier, Paris 2011.jpg| „Šokis“, Paryžiaus operos fasadas
Vaizdas:Fontaine des Quatre-Parties-du-Monde2.JPG| „Observatorijos fontanas“, Liuksemburgo sodas, Paryžius


## Šaltiniai

* Vašingtono nacionalinės dailės galerijos informacija
* Esė Met muziejaus tinklalapyje
* Encyclopaedia Britannica
2015 m. Brazilijos Grand Prix

**2015 m. Brazilijos Grand Prix** – priešpaskutinės 2015 m. Formulės 1 sezono lenktynės. Jos vyko lapkričio 13-15 dienomis Interlagos trasoje. Tai buvo 44-tos Brazilijos lenktynės Formulės 1 istorijoje.

Lenktynes laimėjo iš pirmos pozicijos startavęs vokietis N. Rosberg. Tai buvo 5 jo pergalė sezone.

## Kvalifikacija

**Pastabos:**
*  &mdash; Valtteri Bottas gavo 3 starto pozicijų baudą už lenkimą treniruotėse, esant raudonų vėliavų stadijai.
*  &mdash; Daniel Ricciardo gavo 10 starto pozicijų baudą už galios agregato keitimą.
*  &mdash; Felipe Nasr gavo 3 starto pozicijų baudą už trukdymą kitiems lenktynininkams kvalifikacijos metu.
*  &mdash; Fernando Alonso gavo leidimą startuoti lenktynėse, nors kvalifikacijoje neįveikė nei vieno rato.

## Lenktynės

**Pastabos:**
* PL (*pit lane*) – boksai.
*  &mdash; Carlos Sainz Jr. lenktynes pradėjo iš techninio aptarnavimo zonos.
*  &mdash; Felipe Massa finišavęs 8 po lenktynių buvo diskvalifikuotas dėl per didelės padangų temperatūros.

## Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.
* **Paryškinti** čempionato nugalėtojai.

## Šaltiniai
Tarptautinis korespondencinių šachmatų meistras

**Tarptautinis korespondencinių šachmatų meistras** (sutr. **TKŠM**; , *IM* arba **ICCM**, **ICM**)  – korespondencinių šachmatų srities sporto vardas (titulas), kurį už pasiekimus šachmatininkams suteikia Tarptautinė korespondencinių šachmatų federacija. Tarptautinio korespondencinių šachmatų meistro vardas yra viena pakopa žemesnis už vyresniojo tarptautinio meistro  ir dviem pakopomis  už tarptautinio didmeistrio. Būtina pasiekti 2450 taškų  reitingą. Titulas  suteikiamas, jei įvykdyta: 
*dvi ar daugiau TKŠM normų – iš ne mažiau kaip 24 partijų;
*patekimas į Pasaulio čempionato finalą arba norma ¾ finale;
*1-oji vieta moterų pasaulio čempionato finale;
*1-oji vieta ICCF Pasaulio Taurės finale.

## Lietuvos TKŠM meistrai
Lietuvos šachmatininkai, kuriems buvo suteiktas tarptautinio meistro vardas (chronologine tvarka pagal vardo įgijimo metus):

* 1970 m.  Vladas Mikėnas 
* 1971 m. Julijonas Krimeris  
* 1986 m. Gediminas Rastenis  
* 1990 m. Ričardas Žitkus
* 1991 m. Aleksandras Agejevas  
* 1991 m. Viktoras Milvydas  
* 1991 m. Valentinas Normantas  
* 1991 m. Borisas Rumiancevas  
* 1992 m. Robertas Sutkus  
* 1993 m. Virginijus Dambrauskas  
* 1994 m. Alfonsas Kupšys  
* 1994 m. Vitalijus Novikovas  
* 1994 m. Leo Rozentalis 
* 1996 m.  Andrius Šimkus  
* 1997 m. Alius Mikėnas  
* 1998 m.  Algimantas Kaminskas  
* 2000 m. Vytautas Andriulaitis  
* 2000 m. Anatolijus Novikovas  
* 2001 m. Marijonas Ročius 
* 2001 m. Pavelas Rubinas  
* 2001 m. Emilis Šlekys 
* 2002 m. Algirdas Rauduvė 
* 2005 m. Algirdas Bandza  
* 2005 m. Virginijus Grabliauskas  
* 2005 m. Ryšard Kurylo  
* 2005 m. Gintautas Petraitis  
* 2005 m. Rimantas Rupšys  
* 2005 m. Darius Zagorskis 
* 2010 m. Dmitrijus Chocenka  
* 2010 m. Povilas Pakėnas  
* 2010 m. Vytautas Sutkus  
* 2011 m. Dainius Minelga  
* 2012 m. Algimantas Butnorius  
* 2014 m. Alfredas Samerdokas  
* 2014 m. Vytautas Vaitonis 
* 2015 m. Aleksandr Korabliov
* 2018 m. Gintaras Vekelis 
* 2019 m. Gediminas Voveris

## Šaltiniai
Viktoras Milvydas

**Viktoras Milvydas** (1932 m. spalio 1 d. Šiauliuose – 2017 m. vasario 9 d.) – Lietuvos žirginio sporto veikėjas ir arbitras, šachmatininkas, vyresnysis tarptautinis meistras (2002 m.). LTOK Garbės narys.

## Biografija
1956 metais baigė Kauno politechnikos instituto Statybos fakultetą, statybos inžinierius.

Dirbo Vilniaus statybinėse ir projektinėse organizacijose. Vadovavo sudėtingų pastatų konstrukcijų projektavimui (pvz., Vilniaus pal. Jurgio Matulaičio bažnyčios, “Lietuvos” viešbučio, transporto tunelio prie Seimo Vilniuje ir kt.). Už projektus apdovanotas.Vilniaus miesto tarybos narys 1995-1998 m.

Šachmatais žaisti 8 metų amžiaus išmokė mama. 1949 m. rimčiau susidomėjo šachmatais,  dalyvaudavo varžybose reguliariai iki 1972 m. 1959 m. pradėjo žaisti korespondenciniuose turnyruose. Europos korespondencinių šachmatų komandinės  taurės (1971) ir Europos korespondencinių šachmatų čempionato komandinių varžybų  sidabro medalio (2003) laimėtojas ( su Lietuvos komanda).

Nuo 1970 metų užsiėmė visuomenine veikla Lietuvos žirginio sporto sąjungoje. Iki 2003 metų buvo LŽSS generalinis sekretorius. Tarptautinės kategorijos teisėjas, daugybės straipsnių žirgų sporto tematika autorius. Apdovanotas už nuopelnus Lietuvos sportui. LTOK garbės narys (2003).

## Pasiekimai
* 1962 m. Vilniaus “Žalgirio” pirmenybės – 1 vieta, 10 taškų iš 12
* 1966 m. Vilniaus čempionatas – 3-5 vietos, 12 taškų iš 17
* 1967 m. Vilniaus čempionatas – 2 vieta, 12 taškų iš 15
* 1967 m. Lietuvos šachmatų čempionatas – 5 taškai iš 9 (11-22 vietos iš 44 dalyvių)
* 1971 m. Vilniaus čempionatas – 2 vieta, 9,5 taško iš 13

## Titulai
* 1991 m. IM (International Correspondence Chess Master)
* 2002 m. SIM (Senior International Correspondence Chess Master) 

## Apdovanojimai
* LTOK Olimpinės žvaigždės ordinas

## Šaltiniai
Vitalijus Novikovas

**Vitalijus Novikovas** (g. 1958 m.) – Lietuvos rusų kilmės šachmatininkas, Tarptautinis korespondencinių šachmatų didmeistris.

## Biografija
Žaidžia šachmatais tiek prie stalo, tiek ir susirašinėjant. Su Vilniaus „Šachmatų–Bridžo klubas" dalyvavo 2008 metų  Europos klubų šachmatų čempionate Graikijoje.

## Pasiekimai
*1993 m. Lietuvos šachmatų čempionatas: 3 vieta
* XIV Pasaulio korespondencinių šachmatų olimpiada: 
**Atrankinis etapas 2000-2003 m.: 1 vieta su Lietuvos komanda (*Team 6*)  antroje grupėje 
**Finalas (2002-2006 m.): 2 vieta su Lietuvos komanda
*1994 m. korespondencinių šachmatų tarptautinis meistras, ICCM
*2002 m. korespondencinių šachmatų tarptautinis vyresnysis meistras, SIM
*2018 m. Tarptautinis korespondencinių šachmatų didmeistris

## Šaltiniai
UltiFreeze

**„UltiFreeze“** – vienas pirmųjų Lietuvos lėkščiasvydžio uždarų patalpų turnyras. Turnyras rengiamas Vilniuje „UltiFreeze“ tradiciškai organizuojamas vasario mėnesio paskutinį savaitgalį. Pirmasis turnyras surengtas 2002 metais. 

2010 metais turnyras buvo atšauktas dėl per mažo dalyvių skaičiaus. 

## Nugalėtojai

**Atvirasis (Open)** divizionas

**Moterų (Women)** divizionas

## Nuorodos
* Lietuvos Skraidančiojo Disko Federacijos oficialus puslapis

## Šaltiniai
Novikovas

**Novikovas** − lietuviška vyriškos giminės pavardė, kilusi iš slavų kalbų.

Šios pavardės moteriškosios giminės forma yra Novikova.

Pavardę turi šie garsesni asmenys:

* Arvydas Novikovas (g. 1990 m.) –  futbolininkas, atakuojantis saugas, krašto puolėjas
* Jevgenijus Novikovas (g. 1990) – rusų ralio lenktynininkas
* Jurijus Novikovas[d] (1938–2023) [d] lietuvių literatūros tyrinėtojas, lietuvių ir rusų tautosakos tyrinėtojas, filologijos mokslų daktaras
* Sergejus Novikovas (g. 1972 m.) –  futbolininkas, gynėjas
* Vitalijus Novikovas (g. 1958 m.) –  šachmatininkas
Algirdas Rauduvė

**Algirdas Rauduvė** (g. 1952 metų rugpjūčio 11 d. Šiauliuose) – Lietuvos šachmatininkas, tarptautinis korespondencinių šachmatų meistras (ICCM), šachmatų sporto teisėjas, Lietuvos korespondencinių šachmatų čempionas (2000–2002 m.). 

## Biografija
Kauno kolegijos Kraštotvarkos fakulteto dėstytojas.

Šachmatais susirašinėjant žaidžia nuo 1980 metų. Su Kauno komanda "Margiris" tapo Lietuvos korespondencinių šachmatų XIV ir XV komandinių čempionatų nugalėtoju. Nuo 2002 metų tarptautinis korespondencinių šachmatų meistras. Nacionalinės kategorijos teisėjas.

Vedęs. Žmona ekonomistė. Vaikai mokosi gimnazijoje. 

## Šaltiniai
Kalifornijos žvaigždėtoji katė

**Kalifornijos žvaigždėtoji katė** () – trumpaplaukių kačių veislė, išvesta JAV. Išvaizda primena leopardus. Tai pakankamai retos ir brangios katės.

## Istorija

Kalifornijos žvaigždėtųjų kačių veislė – tikslingo darbo rezultatas. Amerikietis Paul Arnold Casey jaunesnysis turėjo konkretų tikslą – išvesti naują veislę itin panašiu į leopardo kailiu ir naminės katės būdu. Tam buvo mišrinamos įvairių veislių (Abisinijos, Siamo, persų) katės su paprastomis, neveislinėmis katėmis iš JAV, Azijos ir Afrikos. Buvo atrenkamos tik raumeningos ir pageidaujamo kailio piešinio katės.

Veislė viešai pristatyta 1986 m. Neiman Marcus kalėdiniame kataloge. Laikomos beveik vien JAV.

## Charakteris

Tai protingos, vikrios ir judrios katės. Mėgsta laipioti, karstytis, galąsti nagus ir šėlti su žaisliukais. Mėgsta draugiją, gerai sutaria su kitomis katėmis, šunimis ir vaikais.

## Fizinės savybės

Kalifornijos žvaigždėtosios katės – vidutinio dydžio, raumeningos. Kojos ilgos, kampuotos. Uodega visur vienodo storio, galas bukas. Įspūdingas veislės bruožas – ilgas, kampuotas pavidalas, išryškinantis judesių lankstumą ir miklumą.

Galva vidutinio dydžio, skruostikauliai platūs, išsišovę. Snukis putnus ir ryškus, smakras storas. Ausys aukštai ant viršugalvio, jų galiukai apskriti. Akys migdolo pavidalo.

Plaukas trumpas, lygus, prigludęs prie nugaros iš šonų, tačiau ant pilvo ir uodegos gerokai ilgesnis. Kailis dėmėtas, ėmės ryškios, aiškių kontūrų, spalvų kontrastas krinta į akis.

Šios katės būna kelių spalvų: sidabraspalvės, medžio anglies (juodos dėmės smėliškai pilkame fone), bronzos, aukso ir tamsiai rudos. Akys gintarinės arba tamsiai rudos.

Išskiriamas ir specifinis spalvų derinys, vadinamas „snieginiu leopardu“. Jam didžiausią įtaką padarė Siamo katės. „Snieginio leopardo“ spalvos katės akys visada mėlynos.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Elmārs Zemgalis

**Elmārs Zemgalis** (g.  1923 metų rugsėjo 9 d, Rygoje, Latvija – 2014 m. gruodžio 8 d.) – latvių ir amerikiečių šachmatininkas ir matematikas, profesorius, FIDE garbės didmeistris (2003 m.).

## Biografie
Zemgalis užaugo Rygoje. 1944 metais pasitraukė į Vakarus. Gyveno Vokietijoje. Turėjo *[[Displaced Person]]* statusą. 1951 metais kartu su savo žmona emigravo į JAV. Nuo 1952 metų gyveno Sietle. Baigė matematikos studijas. Dėstė *Highline Community College*. Daugelio matematikos vadovėlių autorius.

Geriausias istorinis Elo reitingas Zemgaliui buvo apskaičiuotas 2609 (1950 m. sausiui).

## Literatūra
* John Donaldson: *Elmars Zemgalis. Grandmaster Without the Title.* Pomeranian Publishing, Berkeley CA 2001.
Bataclan

**„Bataclan“** (iš pradžių vadintas *Ba-Ta-Clan*) – teatras Paryžiuje, pastatytas pagal Charles Duval projektą. Teatras buvo viena Paryžiaus zonų, kur 2015 m. lapkričio 13 d. naktį įvykdyti teroristiniai išpuoliai, galimai organizuoti Islamo Valstybės narių.

## Istorija

Pastato statybos pagal architekto Charles Duval projektą užbaigtos 1864 m. „Bataclan“ iš pradžių buvo didelė kiniškos architektūros kavinė-koncertų salė su kavine, teatru ir didele šokių sale pirmame aukšte. Pastate vykdavo įvairūs koncertai, bet geriausiai jis žinomas dėl čia rengtų vodevilių. Netrukus po statybų pabaigos pastatą įsigijo ir 1865 m. vasario 3 d. atidarė Andre Martin. 1870 m. Prancūzijos-Prūsijos karo metu biliardo salės buvo naudojamos kaip „palatos“. 1892 m. salę nusipirko dainininkas Paulus.

1926 m. pastatas parduotas ir paverstas kino teatru. 1933 m. įvyko gaisras, buvo suniokoti kai kurie balkonai. Originalus pastatas buvo dalinai sugriautas 1950 m., nes neatitiko naujų saugos standartų. 1969 m. kino teatras užsidarė.

„Bataclan“ teatras atgimė 1983 m. Teatro fasadas buvo atnaujintas 2006 m. pagal originalaus teatro nuotrauką, nors jo senasis stogas neišliko.

## Teroristinis išpuolis

2015 m. lapkričio 13 d. arena tapo vienu iš teroristų taikinių Paryžiuje. Į areną įbėgę teroristai sušaudė daugumą joje buvusių žmonių.

## Išnašos
Seišalis

**Seišalis** () – miestas pietvakarių Portugalijoje, Lisabonos krašte, Težo estuarijos kairiajame krante, prie Žudeu upelio, priešais Lisaboną. Netoli praeina Lisabonos–Albufeiros plentas. Verčiamasi laivų statyba ir remontu, pieno gamyba, žuvies apdirbimu. Vystomas turizmas.

## Istorija

XV a. šioje vietoje pradėjo kurtis laivų statybos dokai, kuriuose statyti Portugalijos laivyno laivai. Nuo XVIII a. čia vilas statėsi Lisabonos didikai. Seišalio savivaldybė sudaryta 1836 m. Buvo svarbus kamščių gamybos centras.

## Savivaldybė
Seišalio savivaldybė užima 95,5 km² plotą, 2011 m. gyveno 158 269 gyventojai. Be Seišalio miesto kitos svarbesnės jos gyvenvietės: Kruš de Pau, Paivašas, Korojošas, Miratežas, Santa Marta do Pinjalis, Amora, Vale do Miljasošas, Tore da Marinja.

## Šaltiniai
Britų Mergelių Salų vėliava

**Britų Mergelių Salų vėliava** – Britų Mergelių salų oficialus simbolis. Vėliava patvirtinta 1960 m. Ją sudaro standartinis mėlynas Jungtinės Karalystės vėliavos raštas, naudotas daugelyje britų kolonijų. Dešinėje vėliavos pusėje yra Britų Mergelių Salų herbas, vaizduojantis Šv. Uršulę.

Taip pat yra civilinė vėliavos atmaina (raudonu fonu).
Luara Hairapetian

**Luara Gurgenovna Hairapetian** (, , g. 1997 m. rugsėjo 29 d. Astrachanėje, Rusija) – Armėnijos/Rusijos dainininkė, dainų autorė ir šokėja.

## Biografija

Luara gimė 1997 metais Astrachanėje, Rusijoje, tačiau didžiąją vaikystės dalį praleido Kapane, Armėnijos pietryčiuose. Dainuoti pradėjo nuo ketverių metų. Lankė Astrachanės vaikų muzikos studiją *Vesnushki*, kur ji buvo pagrindinė solistė.

2008 metais Luara „Slavianskij bazar“ vaikų konkurse pelnė pagrindinį prizą. 2009-ųjų metų vaikų „Eurovizijos“ dainų konkurse su daina „Barcelona“ užėmė antrąją vietą. Anksčiau atlikėja dalyvavo 2006 metų Rusijos atrankoje į vaikų „Euroviziją“ ir liko antra, o 2008 metais savo laimę išbandė ir Armėnijos nacionalinėje atrankoje.

Nuo 2011-ųjų gyvena Los Andžele. 2013 m. išleisti du singlai „Fire in Me“ ir „Story“, sulaukę sėkmės Armėnijoje.

## Diskografija

### Albumai
* 2004: *Pochemuchka*
* 2005: *Krasnaya Shapochka*
* 2007: *SokhraniShokoladka*
* 2010: *Pochemuchka*

### Singlai
* 2006: *Krasnaya Shapochka*
* 2007: *Warm Rain*
* 2008: *Im Ergy*
* 2009: *Barcelona*
* 2013: *Fire in Me*
* 2013: *Story*

## Nuorodos
* 

|-
Aleksejus Žigalkovičius

**Aleksejus Aleksandrovičius Žigalkovičius** (, g. 1996 m. balandžio 18 d. Minske) – Baltarusijos dainininkas, 2007 m. vaikų „Eurovizijos“ dainų konkurso nugalėtojas.

Būdamas penkerių metų pradėjo dainuoti, o devynerių ir rašyti dainas. Aleksejus yra įvairių tarptautinių muzikinių konkursų Baltarusijoje, Italijoje ir Bulgarijoje dalyvis bei prizininkas. 2005 metais Italijos dainų konkurse *Zecchino d’Oro* su daina „Lo zio Bé (Дзе каза рогам)“ pelnė *Zecchino d’Argento* prizą už geriausią ne italų kalba skambėjusią dainą. 2006 m. „Slavianski Bazaar“ vaikų konkurse Vitebske užėmė antrą vietą.

2007 metais Aleksejus su daina „S druzjami“, tik 1 tašku aplenkęs Armėnijos atstovus, nugalėjo vaikų „Eurovizijos“ dainų konkurse Roterdame. Jis surinko 137 taškus, iš trijų šalių pelnė aukščiausius – 12 balų įvertinimus (iš Portugalijos, Maltos ir Lietuvos). Tai yra jau antra Baltarusijos pergalė vaikų „Eurovizijoje“, pirmą kartą šalis laimėjo 2005 metais.

Laisvalaikiu mėgsta klausytis muzikos, skaityti knygas, žaidžia futbolą ir biliardą.

## Galerija

File:Alixeiej Zhygalkovicz 01.jpg
File:Alixeiej Zhygalkovicz 02.jpg
File:Alixeiej Zhygalkovicz 03.jpg


## Šaltiniai


## Nuorodos
* Daina ''S druzjami''

|-
Gare du Nord

**Gare du Nord** () – viena iš šešių didžiųjų viešojo transporto stočių Paryžiuje. Šioje stotyje savo maršrutus turi TGV greitieji traukiniai, Réseau Express Régional ir Transilien regioniniai traukiniai. Kasmet stotis aptarnauja apie 190 milijonų keleivių ir pagal šį rodiklį ji yra pirma visoje Europoje ir pasaulyje neskaitant Japonijos stočių. 

Stoties kompleksas buvo suprojektuotas prancūzų architekto Jacques Hittorff ir atidaryta 1864 m. Gare du Nord stotimi naudojasi traukiniai, vykstantys į šiaurės Prancūziją, Belgiją, Vokietiją, Nyderlandus ir JK.

Kelios stoties platformos skirtos Paryžiaus metropolitenui, o nuo 1994 m. stotyje stoja ir greitieji Eurostar traukiniai. Šių traukinių keleiviai sudaro apie 3 % visų stoties keleivių srauto.

## Šaltiniai
Vargšų nimfa

**Vargšų nimfa** () – 1996 m. sukurta drama. 

## Pagrindiniai aktoriai
: *Aktorius – vaidmuo*
* Stefania Sandrelli – Nunciata
* Raoul Bova – Pietro
* Lucia Cara – Milucija
* Isa Danieli – Gesumija
* Peppe De Rosa – donas Pepė
* Lola Pagnani – Liucija

## Turinys

Filmo veiksmas vyksta nedideliame Italijos miestelyje Antrojo pasaulinio karo metais. Nunciata, ištekėjusi už siuvėjo ir auginanti paauglę dukterį Miluciją, net ir sulaukusi vyresnio amžiaus, nesiliauja mezgusi trumpalaikių santykių su jaunesniais vyrais, tačiau karą, sekso metu su armijos kapralu metu, ji netikėtai miršta.
 
Milucija įsidarbina fabrike, kurio šeimininkas donas Pepė netrunka atkreipti į merginą dėmesio. Kartą jis pakviečia ją važiuoti į kitą miestą, ten vaišina restorane ir galiausiai išprievartauja viešbutyje. Grįžusios merginos laukia dar vienas smūgis – miršta tėvas ir ji lieka viena su seneliu. Nors mergina ir atstumia tolesnį Pepės merginimą, miestelyje greitai pasklinda gandas, kad Milucija yra tokia pat lengvai prieinama, kaip ir jos motina. Ją gina vienintelis senelis, tačiau  šis žūna per bombardavimą.

Milucijos namuose pasirodo dezertyravęs sužeistas italas Pietro ir mergina padeda jam pabėgti bei pasiekti namus. Mergina nori keliauti toliau, tačiau įsimylėjęs Pierto nori ją vesti. Sužinojusi apie tai, šio motina nusprendžia patikrinti ar būsimoji marti vis dar nekalta ir Pietro tenka žengti prieš savo šeimą, kad galėtų susituokti...
 

## Apdovanojimai
* David di Donatello – geriausios antrojo plano aktorės nominacija (S. Sandrelli)
* David di Donatello – geriausios scenografijos nominacija
* Italijos nacionalinis kino žurnalistų sindikatas – nominacija už geriausius kostiumus
Jankis (filmas)

**Jankis** () – 1966 m. sukurtas vesternas, vienintelis režisieriaus Tinto Brass tokio žanro filmas.

## Pagrindiniai aktoriai
: *Aktorius – vaidmuo*
* Philippe Leroy – Jankis
* Adolfo Celi – Didysis Končo
* Mirella Martin – Rosita
* Tomas Torres – Luisas
* Francisco Sanz – Konsalvo
* Victor Israel – šerifas

## Turinys

Į nedidelį pasienio miestelį, kurio apylinkes valdo įtakingas meksikietis Didysis Končo ir jo gauja, atvyksta paslaptingas amerikietis, kurį visi netrunka praminti Jankiu. Pastarasis susirūpinęs, kad keli jo žmonės įvykdė apiplėšimą ir paspruko su pinigais, ir Jankis pasisiūlo padėti atgauti grobį. Končo duoda jam kelis žmones, kurie turi paimti pinigus, o paskui atsikratyti amerikiečiu, tačiau šis juos pergudrauja ir nužudo. Įsiutęs Končo leidžiasi  jį persekioti, tačiau Jankis pasirodo menkai saugomuose namuose ir pagrobia Končo moterį Rositą. Po Jankio ir Končo susidūrimo pirmasis patenka į nelaisvę, tačiau vienas iš banditų nusprendžia jam padėti pabėgti, tikėdamasis, kad, nuvertus Končo, jam atiteks šio valdžia ir pinigai, tačiau galiausiai gyvas lieka tik vienas iš jų – Jankis...
Vakarienė (filmas)

**Vakarienė** () – 1998 m. režisieriaus Ettore Scola sukurtas filmas. Visas jo veiksmas vyksta restorane, į kurį vakarieniauti ir pabendrauti susirenka patys įvairiausi žmonės.

## Pagrindiniai aktoriai
* Fanny Ardant
* Antonio Catania
* Francesco D‘Aloia
* Riccardo Garrone
* Vittorio Gassman
* Giancarlo Giannini
* Stefania Sandrelli
* Daniela Poggi
* Venantino Venantini

## Apdovanojimai
Skraidanti lėkštė (filmas)

**Skaidanti lėkštė** () – 1964 m. režisieriaus Tinto Brass sukurta fantastinė komedija. Aktorius Alberto Sordi filme atlieka net 4 skirtingus vaidmenis.

## Pagrindiniai aktoriai
: *Aktorius – vaidmuo*
* Alberto Sordi – Vinčenzo Beruči / Dario Marsikano / donas Džiuzepė / grafas Momo Krosara
* Monica Vitti – Doloresa
* Silvana Mangano – Vitorija
* Eleonora Rossi Drago – Marija
* Liana Del Balzo – Dolores motina
* Guido Celano
* Lars Bloch
* Erika Blanc

## Turinys

Karabinierių vadui Vinčenzo Beručis pavedama ištirti gandus apie Žemėje nusileidusią skraidančią lėkštę. Jis apklausia nedidelio miestelio, esančio netoli Venecijos, gyventojus, kurie visi tvirtina matę marsiečius. Našlė Vitorija, auginanti 7 vaikus, apsvaigina vieną ateivį kastuvu ir parduoda jį grafienės Krosaros sūnui, kuris yra ne tik nepilno proto, bet ir homoseksualus. Supykusi grafienė apkaltina Vitoriją apgavyste ir liepia įmesti marsietį į šulinį, o Beručis atima iš jos viską, kuo užmokėjo grafas Momo.

Galiausiai visi, taip pat ir Beručis, tvirtinantys matę ateivius, atsiduria psichiatrinėje ligoninėje, specialiai tam atidarytame skyriuje, o skraidanti lėkštė palieka Žemę.
Metello

**Metello** – 1970 m. režisieriaus Mauro Bolognini sukurta drama, demonstruota Kanų kino festivalyje 

## Pagrindiniai aktoriai
: *Aktorius – vaidmuo*
* Massimo Ranieri – Metelo
* Ottavia Piccolo – Ersilija
* Frank Wolff – Beto
* Tina Aumont – Idina
* Lucia Bose – Viola
* Pino Colizzi – Renzoli
* Mariano Rigillo – Olindo
* Luigi Diberti – Lipi

## Turinys

Filmo veiksmas vyksta 19 amžiaus pabaigos Italijoje. Anksti tapęs našlaičiu Metello užaugo pas globėjus kaime, o sulaukęs 17-os persikėlė į Florenciją, kur tapo mūrininku. Jis buvo užmezgęs romaną su vyresne amžiumi našle Viola, tačiau ryšys nutrūko jam išėjus tarnauti į kariuomenę. Grįžęs po kelerių metų, Metelo randa šią ištekėjusią ir auginančią sūnų, kurio tėvas jis greičiausiai yra.

Už dalyvavimą neramumuose Metelo nuteisiamas kalėti pusantrų metų, o išėjęs į laisvę veda jauną merginą Ersiliją, kurią per tuos neramumus išgelbėjo. Jiedu susilaukia sūnaus, tačiau Metelo ilgainiui vėl grįžta prie savo buvusių „kovos draugų“. Jis tampa vienu iš streiko organizatorių, baigiasi pinigai, kas taip pat pradeda griauti jo šeimą. Negana to, Metelo tampa neištikimas su kaimyne, apie ką žmona netrunka sužinoti. Ersilija priversta viena išlaikyti šeimą, o sūnų atiduoti auginti motinai. Pinigų trūkumas ir spaudimas nutraukti streiką vis auga, dalis darbininkų pasiduoda ir galiausiai streikas baigiasi. Metelo grįžta namo ir spėja susitaikyti su žmona, nes vėl suimamas ir nuteisiamas už neramumų kurstymą. Filmo pabaigoje beišlaukianti Ersilija su sūnumi sutinka Metelo prie kalėjimo vartų ir pasakoja, kad išvakarėse pasiuntinukas jai perdavė voką su pinigais, o ši pro langą matė pasiturinčią moterį. Suprasdamas, kad tai buvo Viola, Metelo pavadina ją fėja...

## Apdovanojimai
Eurostar

**Eurostar** – greitųjų traukinių sistema, nuo 1994 m. jungianti Londoną, Paryžių ir Briuselį. Visi šie traukiniai iš Didžiosios Britanijos į Prancūziją ir atgal keliasi Eurotuneliu.

Pagrindinės Eurostar traukinių stotys yra Londono Sent Penkro tarptautinė geležinkelio stotis, Paryžiaus Gare du Nord ir Briuselio Pietų stotys. Eurostar tinklą aptarnauja 27 aštuoniolikos vagonų britiški TGV TMST traukiniai, galintys pasiekti 300 km/val greitį. Eurotunelyje dėl saugumo taisyklių traukinių greitis mažinamas iki 160 km/val. Visas traukinių sąstatas siekia 394 metrus ir talpina 750 keleivių (206 pirmoje klasėje, 544 – standartinėje).

## Istorija
Šios sistemos istorija susijusi su 1986 m. kilusia mintimi tuneliu sujungti Didžiąją Britaniją ir Prancūziją. Šie darbai pradėti 1988 m., o 1994 m. įvyko tunelio atidarymas ir pradėjo veikti pirmoji traukinių linija tarp šių šalių.

1995 m. vidutinis šio maršruto greitis buvo 171,5 km/val. 2003 m. buvo atlikta pagrindinių linijų ir stočių plėtra, o 2007 m. visi Eurostar traukiniai Londone perkelti iš Voterlų į Šv. Penkro stotį.

2003 m. Eurostar traukinys pasiekė naują JK traukinių greičio rekordą – 334,7 km/val. 2006 m. Eurostar traukiniu buvo pasiektas ilgiausio greitojo traukinio maršruto rekordas – 1 421 km iš Londono į Kanus traukinys įveikė per 7 val. 25 min. 2007 m. traukinys iš Paryžiaus į Londoną nuvažiavo per 2 val. 3 min. ir 39 s., vėliau jis pagerino dar vieną rekordą – iš Briuselio į Londoną nuvažiavo per 1 val. 43 min.

Nuo 2015 m. gruodžio kai kuriuos Eurostart traukinius pakeis Siemens gaminami nauji elektriniai Eurostar e320 traukiniai, pasiekiantys 320 km/val greitį ir galintys talpinti 902 keleivius. 2016 m. gegužę bus pristatyti dar 5 nauji traukiniai.

## Šaltiniai

## Nuorodos
* Oficiali sistemos svetainė
2004 m. Lietuvos šachmatų čempionatas

**2004 m. Lietuvos šachmatų čempionatas** – tai 71-asis Lietuvos vyrų ir 57-asis Lietuvos moterų šachmatų čempionatai.

## Lietuvos vyrų šachmatų čempionatas

71-asis Lietuvos vyrų šachmatų čempionatas vyko  2004 m. balandžio 23–30 dienomis Vilniuje.

### Dalyviai
Čempionate žaidė 12 žaidėjų: šeši vilniečiai trys kauniečiai, du iš Radviliškio. ir vienas iš Ukmergės ir Iš 2003 m. čempionato prizininkų dalyvavo visi. Žaidėjų reitingo vidurkis – 2391, kas atitiko 7-ąją FIDE turnyrų kategoriją.

### Čempionato eiga

#### Po šešių ratų
Įpusėjus turnyrui, po 6 ratų, pirmavo tarptautiniai meistrai vilnietis G. Šarakauskas ir V. Sakalauskas iš Radviliškio, turintys po 4,5 taško. Trečioje vietoje buvo vilnietis TM D. Zagorskis turėjęs 4 taškus. Pustaškiu nuo jo buvo atsilikęs DM kaunietis Š. Šulskis.

#### Po septynių ratų

Po septynių ratų vienvaldžiu lyderiu tapo TM Gediminas Šarakauskas, kuris turėjo 5,5 taško iš 7 galimų. Po 5 taškus buvo surinkę radviliškietis TM Vaidas Sakalauskas ir Darius Zagorskis iš Vilniaus.

#### Po devynių ratų

Po devynių ratų lyderiu tapo Darius Zagorskis (6,5 tšk.). Gediminas Šarakauskas su 5,5 taško buvo ketvirtas.

#### Prizininkai

Lietuvos vyrų šachmatų čempionu (8 taškai iš 11 galimų) tapo, veržliai finišavęs (4 taškai iš 5 galimų), 34 metų tarptautinis meistras vilnietis Darius Zagorskis, Antroji vieta (7,5 taško) atiteko kauniečiui didmeistriui Šarūnui Šulskiui. Trečią vietą (7 taškai) užėmė TM Vaidas Sakalauskas iš Radviliškio.

### Vyrų čempionato lentelė

2004 m. Lietuvos šachmatų čemionato partijos.

## Lietuvos moterų šachmatų čempionatas

57-asis Lietuvos moterų šachmatų čempionatas vyko 2004 m. vasario 12–22 dienomis  Panevėžyje. 

### Dalyvės

Jame šveicariškąja sistema (9 ratai) varžėsi 24 šachmatininkės – dešimt iš jų buvo šiaulietės.

### Moterų čempionato rezultatai
Lietuvos čempione tapo plungiškė Daiva Batytė. Antrąją vietą laimėjo 18-metė Diana Ivoškaitė iš Elektrėnų. Dvi šiaulietės, surinkusios po lygiai taškų (po 6) dalijosi 3-4 vietas. Tarpusavio susitikimo rezultatas lėmė, kad trečioji vieta atiteko 15-metei Deimantei Daulytei, o 4-oji – 13-metei Gabrielei Šaulytei.
 
### Moterų čempionato lentelės

### Lentelės

## Šaltiniai
Debora Caprioglio

**Debora Caprioglio** (g. 1968 m. gegužės 3 d. Venecija) – italų aktorė, labiausiai žinoma vaidmeniu režisieriaus Tinto Brass erotiniame filme „Paprika“.

## Biografija

Debora Caprioglio gimė Mestre, Venecijoje. Būdama aštuoniolikos metų, ji dalyvavo konkurse „Un volto per il cinema“, kuriame ieškoma naujų veidų kinui ir televizijai, bei pateko į finalą. Čia ją pastebėjo žinomas aktorius ir režisierius Klaus Kinski. Pažintis peraugo į asmeninius santykius ir 1987–1989 m. Debora buvo gyvenimo palydovė 42 metais vyresniam K. Kinskiui. Jo dėka aktorė pradėjo vaidinti, o titruose tuo metu pasirašinėdavo kaip „Debora Kinski“. Pirmasis jos vaidmuo kine taip pat buvo su K. Kinskiu filme „Grandi cacciatori“, o po metų, 1989 m., jie kartu vaidino K. Kinskio režisuotame filme „Paganinis“.

Pasibaigus ryšiui su K. Kinskiu (šis po 2 metų mirė), 1991 m. režisierius Tinto Brass davė jai pagrindinį vaidmenį erotiniame filme „Paprika“, prisidėjusį prie jos populiarumo. 1992 m. Debora suvaidino dar viename erotiniame filme „Stebint Mariną“, o po jo nusprendė visiškai pakeisti atliekamų vaidmenų pobūdį. 1994 m. ji pasirodė dramoje „Con gli occhi chiusi“, o po 1996 m. juostos „Albergo Roma“ ėmė koncentruotis į vaidmenis teatre ir televizijoje.

2007 m. Debora dalyvavo realybės šou „L'isola dei famosi“, o 2010 m. išmėgino savo jėgas politikoje, prisijungdama prie partijos „Alliance of the Centre“. 

## Asmeninis gyvenimas

Po ryšio su Klausu Kinskiu Debora susitikinėjo su aktoriumi ir režisieriumi Geppy Gleijeses, o 2008 m. ištekėjo už kito aktorius ir režisieriaus Angelo Maresca.

## Dalinė filmografija
* „Paganinis“ (1989)
* „Šėtono kaukė“ (1989)
* „Paprika“ (1991)
* „Stebint Mariną“ (1992)

## Šaltiniai

## Nuorodos

* IMDb profilis
Stebint Mariną

**Stebint Mariną** () – 1992 m. Italijoje sukurtas erotinis trileris.

## Turinys

Markas Derikas anksčiau buvo policininku Majamyje, tačiau susidėjo su narkotikais platinančiais nusikaltėliais ir turėjo pasirinkti – arba liudyti prieš juos, arba būti įkalintas. Markas pasirinko pirmąjį variantą ir išvengė kalėjimo, tačiau už tai jam buvo atkeršyta – nusikaltėliai susprogdino automobilį, kuriame buvo jo žmona ir sūnus.

Po šio sukrėtimo Markas tapo samdomu žudiku ir vieną diena gavo užsakymą – vykti į Buenos Aires nužudyti vieno iš mafijos vadeivų, kuris, kaip paaiškėja vėliau, ir užsakė Marko automobilio sprogdinimą.

Atvykęs į Argentiną, Markas apsistoja jam iš anksto užsakytame viešbučio kambaryje, kur jo laukia ginklas, drabužiai ir viskas, ko reikia operacijai atlikti. Besiruošdamas užduočiai, jis atkreipia dėmesį į gretimame numeryje gyvenančią merginą Mariną, kurią, pagautas smalsumo, ima stebėti. Jis mato, kad pas ją lankosi skirtingi vyrai, su kuriais mergina mylisi, ir kartą nusprendžia įsmukti į jos kambarį. Jam apžiūrint jos daiktus, pasirodo Marina ir netrukus jiedu atsiduria lovoje.

Nors ir planuodamas žmogžudystę, Markas nori likti kartu su mergina, tačiau tam yra kliūtis – Marinos vaikinas, kuris yra ne tik jos suteneris, bet, kaip paaiškėja, ir Marko taikinys. Jis atskleidžia merginai savo planus ir sulaukia jos pagalbos planuodamas nusikaltimą. Žmogžudystę jis įvykdo aukai žaidžiant polą, kuomet nušauna jį iš šautuvo.

Grįžęs į viešbutį jis skubiai renkasi daiktus, tačiau tuomet pasirodo Marina, kuri paleidžia į jį kulką, o iš paskos – ir jos vaikinas. Manydami, kad Markas negyvas, jie išsiskiria, Marina eina prie automobilio, o vaikinas lieka sutvarkyti kambario, tačiau sužeistas Markas atsigauna ir jį nušauna, o lauke paleidžia mirtiną šūvį ir į mėginančią pabėgti Mariną...

## Pagrindiniai aktoriai
: *Aktorius – vaidmuo*
* Steve Bond – Markas Derikas
* Debora Caprioglio – Marina
* Sharon Twomey – Irena
* Leonardo Treviglio – Henkas
* Pedro Loeb – Steinbergas
* Raffaella Offidani – prostitutė
Amerikietė žmona

**Amerikietė žmona** () – 1986 m. sukurtas filmas.

## Pagrindiniai aktoriai
: *Aktorius – vaidmuo*
* Stefania Sandrelli – Ana
* Thommy Berggren – Eduardo
* Harvey Keitel – Saša
* Trudie Styler – Edita
* Ricgard Borg
* Florence Sheppard
* Giuseppe Cederna

## Turinys

Laikinai Jungtinėse Valstijose dirbantis dėstytojas iš Italijos Eduardo įsimyli ir veda Editą. Jau vestuvių dieną jam į akis krinta jos draugė Ana, ištekėjusi už Editos brolio Sašos. Abi poros išsirengia į povestuvinę kelionę į Veneciją, kur Eduardo jausmai Anai dar labiau suliepsnoja ir sulaukia atsako. Grįžę į Valstijas, jiedu tampa meilužiais, o Ana prisipažįsta, kad jos santuoka su Saša fiktyvi, nes pastarasis yra gėjus. 

Nepaisant meilužės, Eduardo pavydi Editai vyrų dėmesio. Kartą šį išvyksta į komandiruotę ir nors laisvas dienas Eduardo leidžia su Ana, jam kelia nerimą ar žmona taip pat neturi meilužio. Įtarimas dar labiau sustiprėja, kuomet jis, nuvykęs į Editos darbovietę, sužino, kad ši tiesiog pasiėmė atostogų. Kuomet ji, grįžta, Eduardo iškelia sceną ir jį nuramina tik Saša, išvedęs į kitą kambarį ir pasakęs tiesą – jo sesuo serga smegenų vėžiu ir jie kartu lankėsi pas įvairius gydytojus.

Filmo pabaigoje rodomos Editos laidotuvės ir Eduardo, duodantis priesaiką tapti Jungtinių Valstijų piliečiu...
Kaprizas (filmas)

**Kaprizas** () – 1987 m. režisieriaus Tinto Brass sukurtas filmas.

## Pagrindiniai aktoriai
: *Aktorius – vaidmuo*
* Nicola Warren – Dženifer
* Andy J. Forest – Fredas
* Luigi Laezza – Čiro
* Francesca Dellera – Rosalba
* Isabella Biagini – Stela
* Vittorio Caprioli – donas Vincenzo
* Venantino Venantini – Alfredo

## Turinys

Dženifer ir Fredas – amerikiečių pora, gyvenanti Italijoje. Jie susipažino pasibaigus karui ir susituokė, tačiau dabar judviejų aistra išblėso ir jiedu pradeda dairytis naujų partnerių gyvenimui paįvairinti.

Karo metu Dženifer draugavo su jaunu italu Čiro, tačiau jiedu tuomet negalvojo apie šeimą, nes priklausė skirtingiems socialiniams sluoksniams ir tiesiog linksmai leido laiką. Fredas tuo laiku dirbo UNESCO ir buvo pažįstamas gražuole itale Roza. Dabar, kai santuoka pradėjo irti, Dženifer ir Fredas nusprendžia susirasti buvusius meilužius. Aiškėja, kad Roza tapo prostitute, o Čiro – suteneriu. Jie kuriam laikui atnaujina buvusius santykius, tačiau po kurio laiko vėl grįžta atgal į šeimą...
Melisa P.

**Melisa P.** () – 2005 m. sukurta erotinė drama, sukurta pagal Melissos Panarello autobiografinę knygą-dienoraštį apie paauglės merginos pirmąją seksualinę patirtį ir sulaukusią didelio pasisekimo Italijoje.

## Siužetas

15-metė Melisa – drovi ir nekalta mergina, nesulaukianti pritarimo ir palaikymo nei iš aplinkinių, nei savo šeimos. Jos tėvas išvykęs į kitą šalį, motina nuolat užsiėmusi tik savo reikalais ir vienintelis žmogus, su kuriuo ji gali išsikalbėti yra senelė Elvyra. Ši po kurio laiko iškeliauja į senelių namus ir Melisa ima jaustis dar vienišesnė ir izoliuota.

Kartą su drauge nuėjusi į vakarėlį, prie baseino ji susitinka Danielį – dailų ir visų mėgstamą vaikiną. Jų pažintis po kelių dienų baigiasi pirmąja Melisos seksualine patirtimi, kuri toli gražu neprilygsta tam, apie ką ji paslapčia svajojo. Danielis netrunka pamiršti merginą, tačiau ši jo – ne. Naudodamasis Melisos prieraišumu, jis verčia ją atsiduoti savo draugui, bet šiai prireikia laiko, kol supranta jam visiškai nerūpinti. Norėdama atkeršyti, mergina leidžiasi į seksualinius eksperimentus su kitais vaikinais, savo patyrimus fiksuodama dienoraštyje...

## Pagrindiniai aktoriai
: *Aktorius – vaidmuo*
* Maria Valverde – Melisa P.
* Geraldine Chaplin – Elvyra
* Primo Reggiani – Danielis
* Fabrizia Sacchi – Darija
* Elio Germano – Arnaldo
* Alba Rohrwacher – Klela
* Nilo Mur – Marko
* Claudio Amendola
Moteris veidrodyje

**Moteris veidrodyje** () – 1984 m. Italijoje sukurta erotinė komedija.

## Pagrindiniai aktoriai
: *Aktorius – vaidmuo*
* Stefania Sandrelli – Manuela
* Marzio Honorato – Fabio
* Dina D‘Isa – Sara
* Emilio Locurcio – Enriko
* Ottavio Marcelli
* Sergio Daneri
* Barbara Dolza

## Turinys

Filmo veiksmas vyksta Ivrėjoje, nedideliame miestelyje Šiaurės Italijoje, besirengiančiame čia įvyksiančiam karnavalui. Į jį atvyksta Manuela – maždaug 35-40 amžiaus vieniša moteris, ieškanti meilės ir artimo žmogaus. Gatvėje kelioms grupuotėms besimėtant apelsinais, vienas jų pataiko į Manuelą ir ši netrukus susipažįsta su kaltininku – savo bendraamžiu Fabio, visu savo elgesiu besistengiantį neatsilikti nuo jaunimo. Tarp judviejų įsiplieskia aistra, jiedu kartu leidžia ištisas dienas, kol galiausiai ateina laikas Manuelai išvykti. Fabio įsodina ją į traukinį ir jiedu išsiskiria visiems laikams...